Απόφαση του Συμβουλίου της 8ης Απριλίου 2003 για διορισμό ενός τακτικού μέλους της Επιτροπή των Περιφερειών (2003/271/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της ισπανικής κυβέρνησης, Εκτιμώντας τα ακόλουθα: (1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών. (2) Μετά την παραίτηση του κ. Eduardo ZAPLANA HERNÁNDEZ-SORO, η οποία κοινοποιήθηκε στο Συμβούλιο στις 6 Φεβρουαρίου 2003, έμεινε κενή μία θέση τακτικού μέλους της Επιτροπής των Περιφερειών, ΑΠΟΦΑΣΙΖΕΙ: Άρθρο μόνο Ο κ. José Luis OLIVAS MARTÍNEZ διορίζεται τακτικό μέλος της Επιτροπής των Περιφερειών σε αντικατάσταση του κ. Eduardo ZAPLANA HERNÁNDEZ-SORO, για το υπόλοιπο της θητείας του, δηλαδή έως τις 25 Ιανουαρίου 2006. Λουξεμβούργο, 8 Απριλίου 2003.

[Source: multi_eurlex | Tokens: 814]